joelniklaus/EU_Wikipedias huggingface dataset:
Κιμπούνγκο

Το Κιμπούνγκο (κινιαρουάντα: Kibungo) είναι μια πόλη της Ρουάντα. Είναι η δεύτερη μεγαλύτερη στην Ανατολική Ρουάντα και πρωτεύουσα του Δήμου Νγκόμα. Βρίσκεται ανατολικά της Ρουάντα και νότια της Ανατολικής επαρχίας, περίπου 100 χιλιόμετρα νοτιοανατολικά της πρωτεύουσας, Κιγκάλι. Έχει πληθυσμό 46.240 κατοίκων (2005).

Δείτε επίσης
 Κατάλογος πόλεων της Ρουάντα

Παραπομπές 

Ανατολική Ρουάντα
Πόλεις της Ρουάντα
Χωριό

Χωριό θεωρείται αυτοτελής αγροτικός οικισμός με παραδοσιακή ή σύγχρονη συγκέντρωση, τουλάχιστον 10 κανονικών κατοικιών μόνιμης και ανεξάρτητης κατασκευής ενός τουλάχιστον χωριστού δωματίου με προορισμό τη στέγαση νοικοκυριού, η μίας αντίστοιχης συλλογικής κατοικίας, πληθυσμού 50 μέχρι 1.999 κατοίκων, και με απόσταση κτισμάτων παραδοσιακού οικισμού, μέχρι 200 μ. ή 1000 μ. με εγκεκριμένο σχέδιο πόλης, και του οποίου η οικονομική αυτοτέλεια συντηρείται με τον Πρωτογενή τομέα της οικονομίας δηλ. γεωργία, κτηνοτροφία, και αλιεία ή και, συμπληρωματικά, με τον τουρισμό.

Ο ορισμός αυτός είναι σύνθεση των εμπλεκόμενων όρων της Εθνικής Στατιστικής Υπηρεσίας από το 2001, ώστε να προσεγγίσει εννοιολογικά την παραδοσιακή έννοια του χωριού, που έπαψε να υπάρχει .

Οι σύγχρονες χωροταξικές μέθοδοι ιδίως αυτή της χωρικής οικιστικής οργάνωσης ως Ανοικτής Πόλης, μίας μείζονος αυτοδιοικητι­κής επικράτειας έχουν καταργήσει την παραδοσιακή έννοια του χωριού λόγω της διοικητικής εξάρτησης του από τη έδρα της συγκεκριμένης επικράτειας και της προσπάθειας διάχυσης της Αειφορικής Περιβαλλοντικής Διαχείρισης μεταξύ του δομημένου και φυσικού περιβάλλοντος, και πολλών άλλων ιστορικών εξελίξεων (τεχνολογίες μεταφορών και επικοινωνιών, αυτοδιοικητική δομή από τον οργανισμό Περί Δήμων και Κοινοτήτων, Ι.Καποδίστριας, μέχρι τον Καλλικράτη κ.λπ)

Έχει λιγότερες υπηρεσίες από την πόλη ή την κωμόπολη, ακόμη και στον Δευτερογενή τομέα της οικονομίας δηλ. το εμπόριο, επειδή η εγχώρια καθημερινή οικονομία του διεξάγεται αχρήματη, βάσει του συστήματος της ανταλλαγής προϊόντων (clearing).

Αναλόγως της θέσης του χαρακτηρίζεται ως παραθαλάσσιο, παραποτάμιο, παραλίμνιο ή ορεινό, επειδή διακρίνεται από την μοναδική δυνατότητα προβολής του φυσικού τοπίου του ή και από τις τοπικές ιδιαιτερότητες της Αρχιτεκτονικής του, και τους ιδιαίτερα στενούς δεσμούς του πληθυσμού του, αναπτύσσει σταδιακά υπηρεσίες του Τριτογενούς τομέα και επιλεκτικά του τουρισμού.

Ίδιας πληθυσμιακής έκτασης αλλά κατ' αντιδιαστολή  με το χωριό, μπορεί να είναι και ο τουριστικός οικισμός και τα θεματικά Χωριά, που είναι νεοσύστατα και νεόδμητα οικιστικά σύνολα, συγκεντρώσεις ή συγκροτήματα, με μία ιδιαίτερη και ενιαία χρήση, π.χ Παραθεριστικής ή β΄ κατοικίας ή σκοπό όπως Αιολικό χωριό, Μουσικό χωριό, Παιδικό χωριό, Δασικό χωριό, Εκπτωτικό χωριό, και ανήκουν ή στον Τριτογενή τομέα της οικονομίας Παροχής Υπηρεσιών (Τουρισμός) ή επίσης στον Δευτερογενή τομέα της Βιομηχανίας και του Εμπορίου, και συντηρούνται εξ ολοκλήρου από αυτούς.

Δείτε επίσης 
 Πόλη
 Κωμόπολη

Παραπομπές

Εξωτερικοί σύνδεσμοι 

 
Αστική γεωγραφία
Κατηγορίες οικισμών
Αγροτική γεωγραφία
Μπερναρντέν ντε Σαιν-Πιερ

Ο Ζακ-Ανρί Μπερναρντέν ντε Σαιν-Πιέρ (Jacques-Henri Bernardin de Saint-Pierre, 1737-1814) ήταν Γάλλος συγγραφέας, γνωστός για το περίφημο έργο του Παύλος και Βιργινία.

Έζησε περιπετειώδη ζωή και πραγματοποίησε πολλά ταξίδια, σ’ ένα από τα οποία εμπνεύστηκε το πιο πάνω μυθιστόρημά του. 

Το έργο διαδραματίζεται στο νησί της Ιλ ντε Φρανς (σήμερα Μαυρίκιος, τότε γαλλική αποικία) και είναι μία δραματική εξιστόρηση ενός νεανικού ειδυλλίου σε εξωτικό περιβάλλον και σύμφωνα με τα κηρύγματα του Ζαν Ζακ Ρουσσώ περί επιστροφής στη φύση.

Ο Μπερναρντέν ντε Σαιν-Πιέρ έγινε μέλος της Γαλλικής Ακαδημίας το 1803.

Το βιβλίο Παύλος και Βιργινία μεταφράστηκε στα Ελληνικά από τον Δ.Π.Κωστελένο («Λιναρδάτος»).

Εξωτερικοί σύνδεσμοι 

 Jacques-Henri Bernardin de Saint-Pierre (1737-1814) . Βιογραφία του Μπερναρντέν ντε Σαιν-Πιέρ στην ιστοσελίδα της Γαλλικής Ακαδημίας.

Γάλλοι συγγραφείς
Διονύσιος, επίσκοπος Μενδενίτσης

Ο Διονύσιος, επίσκοπος Μενδενίτσης, ήταν Έλληνας επίσκοπος αγωνιστής του 1821.

Βιογραφία
Ο Διονύσιος ήταν εξαιρετικά μορφωμένος κληρικός και το 1810, για λίγο χρονικό διάστημα, είχε διατελέσει επίσκοπος Σαλώνων. Με την έκρηξη της Ελληνικής Επανάστασης του 1821, ως επίσκοπος τότε Μενδενίτσης, συντάχθηκε με τους επαναστάτες, ιδιαίτερα μετά τον απαγχονισμό του Πατριάρχη Γρηγορίου του Ε΄ όπου και συμμετείχε ενεργά.

Ειδικότερα μαζί με τον επίσκοπο Ταλαντίου τον Νεόφυτο (ο μετέπειτα επίσκοπος Αθηνών Νεόφυτος), και τον Νέγρη συμμετείχαν στη συνέλευση των Σαλώνων όπου και κατάρτισαν τον "Άρειο Πάγο της Ανατολικής Ελλάδας".

Πηγές 
 "Νεώτερον Εγκυκλοπαιδικόν Λεξικόν Ηλίου" τομ.6ος, σελ.95.
 "Εγκυκλοπαίδεια Πάπυρος Larousse Britannica" τομ.21ος, σελ.141.

Κληρικοί αγωνιστές του 1821
Έλληνες ιεράρχες
Επίσκοποι Σαλώνων
Μάριο Μπαλοτέλλι

Ο Μόριο Μπολοτέλλι Μπαργουά (ιταλικά: Mario Balotelli Barwuah, 12 Αυγούστου 1990) είναι Ιταλός ποδοσφαιριστής, με καταγωγή από τη Γκάνα, ο οποίος αγωνίζεται ως κεντρικός επιθετικός στην τουρκική Αντάνα Ντεμίρσπορ της Süper Lig και στην Εθνική Ιταλίας. Το ιταλικό του όνομα οφείλεται στην οικογένεια Μπαλοτέλλι που τον υιοθέτησε.

Καριέρα σε συλλόγους

Άδανα Ντεμίρσπορ 

Στις 7 Ιουλίου 2021 ανακοινώθηκε η απόκτησή του από τη νεοφώτιστη στη Σούπερ Λιγκ Τουρκίας Άδανα Ντεμίρσπορ.

Στατιστικά καριέρας

Ομάδες 
Μέχρι 22 Ιανουαρίου 2022

Διεθνή γκολ

Διακρίσεις

Ομαδικές

 Ίντερ
 Πρωταθλητής Ιταλίας (κάτω των 21 ετών): 2007
 Κάτοχος του Κυπέλλου Βιαρέτζο: 2008
 Πρωταθλητής Ιταλίας: 2007–08, 2008–09, 2009–10
 Κάτοχος του Σούπερ Καπ Ιταλίας: 2008
 Κυπελλούχος Ιταλίας: 2010
 Κάτοχος του Τσάμπιονς Λιγκ: 2009–10

 Μάντσεστερ Σίτι
 Κυπελλούχος Αγγλίας: 2010–11
 Πρωταθλητής Αγγλίας: 2011–12

Ατομικές
 Καλύτερος σκόρερ του Κυπέλλου Ιταλίας: 2008 (4 τέρματα)
 Κάτοχος του βραβείου Golden Boy: 2010

Παραπομπές

Εξωτερικοί σύνδεσμοι

 Επίσημη ιστοσελίδα 
 Σελίδα του παίκτη στην επίσημη ιστοσελίδα της Μάντσεστερ Σίτι  
 Σελίδα του παίκτη στο figc.it  
 Σελίδα του παίκτη στο gazzetta.it 

Ιταλοί ποδοσφαιριστές
Επιθετικοί ποδοσφαιριστές
Πολιτογραφημένοι πολίτες της Ιταλίας
Ποδοσφαιριστές Ίντερ
Ποδοσφαιριστές Μάντσεστερ Σίτι
Ποδοσφαιριστές ΑΚ Μίλαν
Ποδοσφαιριστές ΟΖΚ Νις
Ποδοσφαιριστές Εθνικής Ιταλίας
Ποδοσφαιριστές Ευρωπαϊκού Πρωταθλήματος 2012
Ποδοσφαιριστές Σέριε Α
Ποδοσφαιριστές Λιγκ 1
Ποδοσφαιριστές Σούπερ Λιγκ Τουρκίας
Ποδοσφαιριστές Εθνικής Ιταλίας Κ21
Ποδοσφαιριστές Κυπέλλου Συνομοσπονδιών FIFA 2013
Ποδοσφαιριστές Παγκοσμίου Κυπέλλου 2014
Ποδοσφαιριστές Αντάνα Ντεμίρσπορ
Σιντριβάνι του Βασιλιά Φαχντ

Το Σιντριβάνι του Βασιλιά Φαχντ, επίσης γνωστό ως το Σιντριβάνι της Τζέντα, είναι το υψηλότερο του είδους του σιντριβάνι στον κόσμο. Βρίσκεται στην ακτή της Τζέντα, την δυτική ακτή του Βασιλείου της Σαουδικής Αραβίας. Το σιντριβάνι εκτοξεύει νερό σε ύψος 260 μέτρα πάνω από την επιφάνεια της Ερυθράς Θάλασσας. Δωρήθηκε στην πόλη της Τζέντα από τον Βασιλιά Φαχντ, απ' όπου έλαβε και το όνομα του.  Το σιντριβάνι είναι ορατό σε όλη την περιοχή της Τζέντα. Το νερό που εκτοξεύει μπορεί να φθάσει σε ταχύτητα 375 χιλιομέτρων την ώρα και η μάζα του στον αέρα μπορεί να υπερβεί τους 18 τόνους. Κατασκευάστηκε μεταξύ 1980 και 1983 και άρχισε να λειτουργεί το 1985. Το σιντριβάνι χρησιμοποιεί αλμυρό νερό από την Ερυθρά Θάλασσα αντί για γλυκό νερό. Χρησιμοποιούνται  πάνω από 500 σποτ για να φωταγωγείται το σιντριβάνι τη νύχτα.

Στις 27 Μαρτίου 2010, τα φώτα του σιντριβανιού έσβησαν προς υποστήριξη της Ώρας της Γης.

Παραπομπές 

Βασιλια Φαχντ
Κτίρια και κατασκευές στη Σαουδική Αραβία
Gateway Geyser

Το Gateway Geyser είναι ένα σιντριβάνι που βρίσκεται στην όχθη του Ποταμού Μισσισσιππή στο Malcolm W. Martin Memorial Park στο Ιστ Σαιντ Λούις, Ιλινόι, απευθείας μπροστά από την Gateway Arch στο Σαιντ Λούις, Μιζούρι.  Το σιντριβάνι είναι το δεύτερο ψηλότερο του κόσμου, υψώνοντας νερό σε ύψος περίπου 630 ft (192 m).  Είναι δεύτερο μετά το Συντριβάνι του Βασιλιά Φαχντ στην Σαουδική Αραβία, το οποίο φθάνει τα 260 m. Το Gateway Geyser είναι αντίστοιχο της αντίστοιχου ύψους αψίδας (Arch) στην όχθη του Μιζούρι.  Τέσσερα ελάσσονα σιντριβάνια αντιπροσωπεύουν τους τέσσερις ποταμούς οι οποίοι συγκλίνουν στο Σαιντ Λουίς και το Ιστ Σαιντ Λούις.

Όραμα
Για να ολοκληρωθεί το όραμα ενός μνημείου σε κάθε πλευρά του ποταμού Μισσισσιππή, το Gateway Geyser σχεδιάσθηκε και κατασκευάσθηκε από την St. Louis–based Hydro Dramatics.  Ολοκληρώθηκε το 1995 με κόστος $4 εκατομμύρια.  Τρεις αντλίες 800 ίππων (600 kW) λειτουργούν το σιντριβάνι, διοχετεύοντας 8.000 αμερικανικά γαλόνια νερού το λεπτό (50 L/s)με ταχύτητα 76 μέτρων ανά δευτερόλεπτο.  Το σιντριβάνι έχει ώθηση 103.000 460 kN· το νερό εκτοξεύεται από το ύψους 1,8 μέτρων αεριούχου ακροφυσίου με πίεση 3,8  MPa.

Στις 27 Ιουνίου 2005, η ιδιοκτησία του Gateway Geyser και της τοποθεσίας του των 14 εκταρίων μεταφέρθηκε στην Εast Park and Recreation District. Το σιντριβάνι τώρα είναι ο ακρογωνιαίος λίθος του Malcolm W. Martin Memorial Park, το οποίο άνοιξε επίσημα τον Ιούνιο 2009.

Το Geyser φωταγωγήθηκε για πρώτη φορά στις 28 Οκτωβρίου 2005, προς εορτασμό της 40της επετείου της Αψίδας του Σαιντ Λούις (St. Louis Arch).

Στις 16 Σεπτεμβρίου, 2006, το έδαφος έσπασε στο πρόγραμμα Mississippi River Overlook στα εδάφη του πάρκου. Η πλατφόρμα κατόπτευσης ύψους 40-ft (12 m) προσφέρει μια πανοραμική θέα του Gateway Geyser, του Ποταμού Μισσισσιππή, και της Αψίδας και του ορίζοντα της Σαιντ Λούις. Άνοιξε την άνοιξη του 2008.

Το γκέυζερ έχει τέσσερις προγραμματισμένες εκτοξεύσεις κάθε μέρα από τις 15 Απριλίου έως τις 15 Οκτωβρίου, το μεσημέρι, 3 μ.μ. και 6 μ.μ. Δεν υπάρχουν προγραμματισμένες εκτοξεύσεις από τι 16 Οκτωβρίου έως τις 14 Απριλίου.

Εξωτερικοί σύνδεσμοι 
 Malcolm W. Martin Memorial Park
Gateway Geyser at Memorial Park
 Hydro Dramatics
Lewis and Clark Trail
Malcolm W. Martin Memorial Park Virtual Tour

Ιλινόι
Κτίρια και κατασκευές στις Ηνωμένες Πολιτείες
Σιντριβάνια
Ράντυ Σάβατζ

Ο Ράντυ Μάριο Πόφο (Randy Mario Poffo, 15 Νοεμβρίου 1952 - 20 Μαΐου 2011) ήταν Αμερικανός παλαιστής, περισσότερο γνωστός με το ψευδώνυμο που χρησιμοποιούσε στα ρινγκ, Ράντυ Σάβατζ (Randy Savage). Στην καριέρα του είχε αποκτήσει το υποκοριστικό "Macho Man (Μάτσο Μαν)".

Παλαιστική Καριέρα
Ήταν γνωστός για τις φανταχτερές του ενδυμασίες, με ρούχα ακραία για την εποχή του. Εκτός αυτού, ήταν διάσημος για τον εκπληκτικό δυναμικό τόνο που έδινε στην φωνή του, όταν μιλούσε στο μικρόφωνο πριν από αγώνες του. Στην καριέρα του, κατέκτησε συνολικά 20 τίτλους και θεωρείται ένας από τους πιο επιτυχημένους παλαιστές όλων των εποχών. Ήταν το alter ego του Χαλκ Χόγκαν, με τον οποίο έχουν αφήσει εποχή οι κόντρες τους, όπως και αυτές με τον Ούλτιμεϊτ Γουόριορ, με τον οποίο είχε γίνει και ομάδα για μικρό διάστημα.

Προσωπική Ζωή
Γεννήθηκε στο Κολόμπους του Οχάιο, ο πατέρας του ήταν Ιταλός και η μητέρα του Εβραία. Ο Ράντυ Πόφο παντρεύτηκε το 1984 την Ελίζαμπεθ Χιουλέτ, που αργότερα έγινε γυναίκα παλαιστής. Χώρισαν το 1992. Το 2010 ο Σάβατζ παντρεύτηκε για δεύτερη φορά την Μπάρμπαρα Πέιν. Ο θάνατός του, το 2011 οφείλεται σε ανακοπή καρδιάς, την ώρα που οδηγούσε, με το αυτοκίνητό του να σταματάει με μικρή ταχύτητα σε ένα δέντρο.

Ηθοποιία
Ο Ράντυ Πόφο "Σάβατζ" ήταν και ηθοποιός σε μικρούς ρόλους. Το 2002 είχε υποδυθεί τον παλαιστή Bonesaw McGraw, στην ταινία Spider-Man. Σε πολλές περιπτώσεις, εμφανίστηκε και σε τηλεοπτικές σειρές ως ο εαυτός του.

Σημαντικότεροι Τίτλοι
 Πρωτάθλημα WWE (2 φορές)
 Διηπειρωτικό Πρωτάθλημα WWE (1 φορά)
 Παγκόσμιο Πρωτάθλημα Βαρέων Βαρών WCW (4 φορές)

Παραπομπές

Πηγές
 WWE.com
 IMDb.com
 pwhf.org
 LordofRings.gr

Εξωτερικοί σύνδεσμοι
 

Επαγγελματίες Παλαιστές
Αμερικανοί άνδρες ηθοποιοί κινηματογράφου
Αμερικανοί άνδρες ηθοποιοί φωνής
Μητροπολίτης Βελεστίνου Δαμασκηνός

Ο Μητροπολίτης Βελεστίνου Δαμασκηνός (κατά κόσμον Ιωάννης Καζανάκης) είναι Έλληνας Ιεράρχης και Τιτουλάριος Μητροπολίτης Βελεστίνου.

Βιογραφικά στοιχεία
Γεννήθηκε στις Μάλες Λασιθίου στις 23 Ιανουαρίου του 1934. Αποφοίτησε από τη Θεολογική Σχολή του Πανεπιστημίου Αθηνών το 1960. Χειροτονήθηκε Διάκονος στις 24 Ιουλίου 1960 και Πρεσβύτερος στις 30 Ιουλίου 1960 υπό του Μητροπολίτου Δημητριάδος και Αλμυρού Δαμασκηνού. Υπηρέτησε ως Iεροκήρυκας στην Ιερά Μητρόπολη Δημητριάδος και Αλμυρού την περίοδο από το 1961 έως το 1968, διετέλεσε σχολάρχης του Εκκλησιαστικού Γυμνασίου - Λυκείου Βόλου από το 1976 έως το 1977, καθώς και ως Πρωτοσύγκελος της Ιεράς Μητροπόλεως κατά τις περιόδους από το 1974 έως το 1986 και από το 1994 έως το 2003.

Το 1986 κλήθηκε από τον Μητροπολίτη Ιεραπύτνης και Σητείας Φιλόθεο Β΄ να διακονήσει την Μητρόπολη από την θέση του Πρωτοσυγκέλου, θέση που διατήρησε έως το 1994. Τον Ιούλιο 1974, ορίσθηκε από την Ιεραρχία της Ιεράς Συνόδου της Εκκλησίας της Ελλάδος τοποτηρητής της Ιεράς Μητροπόλεως Δημητριάδος και Αλμυρού. Στις 9 Ιανουαρίου 2003 εξελέγη από την Ιεραρχία της Εκκλησίας της Ελλάδος, Επίσκοπος της πάλαι ποτέ διαλαμψάσης Επισκοπής Βελεστίνου, ως βοηθός Επίσκοπος της Ιεράς Αρχιεπισκοπής Αθηνών. Η χειροτονία του τελέσθηκε στις 12 Ιανουαρίου 2003, στον Ιερό Καθεδρικό Ναό των Αθηνών. 

Στις 29 Φεβρουαρίου 2008, ο Αρχιεπίσκοπος Αθηνών Ιερώνυμος Β´ τον όρισε στην διακονία του Πρωτοσύγκελου της Ιεράς Αρχιεπισκοπής Αθηνών. Στις 11 Σεπτεμβρίου 2008 υπέβαλε την παραίτηση του απο την Πρωτοσυγκελία. Στις 5 Οκτωβρίου 2008 η Διαρκής Ιερά Σύνοδος της Εκκλησίας της Ελλάδος τον ανύψωσε, τιμής ένεκεν, σε Μητροπολίτη Βελεστίνου.

Ασχολήθηκε ιδιαίτερα με το μυστήριο της Ιεράς Εξομολογήσεως, το κήρυγμα και την κατήχηση των νέων. Ιδιαίτερη μέριμνα του Μητροπολίτου είναι η καλλιέργεια των ιερατικών και μοναχικών κλήσεων. Είναι συγγραφέας πολλών βιβλίων και έχει δημοσιεύσει άρθρα στον ημερήσιο και εκκλησιαστικό περιοδικό τύπο.

Πηγές
Σύντομο Βιογραφικό Μητροπολίτου

Μητροπολίτης Βελεστίνου Δαμασκηνος
Μητροπολίτης Βελεστίνου Δαμασκηνος
Μητροπολίτης Βελεστίνου Δαμασκηνος
Μητροπολίτης Βελεστίνου Δαμασκηνος
Έντσον Μπράαφχαϊντ

Ο Έντσον Ρενέ Μπράαφχαϊντ (γεννημένος στις 8 Απριλίου 1983) είναι Ολλανδός ποδοσφαιριστής ο οποίος αγωνίζεται αυτό τον καιρό ως αριστερό μπακ στην ομάδα της γερμανικής Μπουντεσλίγκα Χόφενχαϊμ 1899.

Βιογραφία 
Ο Μπράαφχαϊντ ξεκίνησε την καριέρα του από την ομάδα της ολλανδικής Ερεντιβίζιε Ουτρέχτη το 2003, πριν μετακινηθεί στην ΦΚ Τβέντε το 2007 με ελεύθερη μεταγραφή. Το 2009 αποκτήθηκε από την γερμανική Μπάγερν Μονάχου έναντι ποσού ύψους 2 εκατομμυρίων €. Μετά την αποτυχία του να ενσωματωθεί στην πρώτη ομάδα στη διάρκεια του πρώτου μισού της σεζόν ο Μπράαφχαϊντ πήγε με την μορφή δανεικού στην σκωτσέζικη Σέλτικ, με την ελπίδα να αυξήσει, μέσω των εμφανίσεών του με τον σύλλογο της Γλασκόβης, τις πιθανότητές του να αγωνιστεί στο Παγκόσμιο Κύπελλο του 2010 με την Ολλανδία. Μετά από λίγες εμφανίσεις με την Μπάγερν στις αρχές της σεζόν 2011-12, ο Μπράαφχαϊντ μετακόμισε στην έτερη ομάδα της Μπουντεσλίγκα, την Χόφενχαϊμ.

Ο Μπράαφχαϊντ έχει αγωνιστεί με την ηλικιακή κατηγορία U-21 και την ανρδική εθνική ομάδα της Ολλανδίας. Ο Μπράαφαχαϊντ κλήθηκε στην ομάδα της Ολλανδίας που έλαβε μέρος στους Ολυμπιακούς Αγώνες του 2008, αν και, λόγω των ευρωπαϊκών υποχρεώσεων της ομάδας του της Τβέντε που ξεκινούσαν νωρίς εκείνη την σεζόν του ήταν αδύνατο να λάβει μέρος. Κλήθηκε επίσης στην ομάδα που έλαβε μέρος στο Παγκόσμιο Κύπελλο του 2010 και συμμετείχε ως αλλαγή στον τελικό της διοργάνωσης.

Βιογραφικό 
Έχοντας αναδειχτεί ποδοσφαιρικά στην χώρα του, ο Μπράαφχαϊντ μετακομίζει στην Βαυαρία για την σεζόν 2009-2010. Προοριζόμενος για την κενή θέση του αριστερού μπακ, ο Ολλανδός απογοητεύει με τις εμφανίσεις του, σε αντίθεση με τον συμπατριώτη του Άριεν Ρόμπεν, και καταλήγει δανεικός από τον χειμώνα, κιόλας, του 2009 στη Σέλτικ Γλασκώβης για να κερδίσει λεπτά συμμετοχών.

Με το τέλος του δανεισμού του, ο Λουίς φαν Χάαλ του ανακοινώνει πως του δίνει μια δεύτερη ευκαιρία ώστε να τον πείσει για τις ικανότητές του ενόψει της σεζόν 2010-11. Ο Μπράαφχαϊντ θα μπει σε ανταγωνισμό με τις δύο αποκαλύψεις : Ντιέγκο Κοντέντο και Χόλγκερ Μπαντστούμπερ. Το Νοέμβριο του 2010, μετά από ένα θερμό επεισόδιο με τον προπονητή του Λουίς φαν Χάαλ, ο Έντσον μένει πλέον εκτός αποστολών για τα παιχνίδια της Μπάγερν Μονάχου. 

Μεταγράφεται στην Χόφενχαϊμ τον Ιανουάριο του 2011, όπου υπογράφει συμβόλαιο διάρκειας δυόμισι ετών.

Παραπομπές

Εξωτερικοί σύνδεσμοι 

 Προφίλ στο VI.nl 
List of Players

Ολλανδοί ποδοσφαιριστές
Αμυντικοί ποδοσφαιριστές
Ποδοσφαιριστές Μπάγερν Μονάχου
Ποδοσφαιριστές Σέλτικ Γλασκώβης
Ποδοσφαιριστές Χόφενχαϊμ 1899
Ποδοσφαιριστές Παγκοσμίου Κυπέλλου 2010
Ποδοσφαιριστές Μπούντεσλιγκα
Ποδοσφαιριστές Εθνικής Ολλανδίας
Ποδοσφαιριστές ΦΚ Ουτρέχτη
Ποδοσφαιριστές ΦΚ Τβέντε
Ποδοσφαιριστές Εθνικής Ολλανδίας Κ21
Δρυμός Αιτωλοακαρνανίας

Για συνώνυμους οικισμούς δείτε το λήμμα: Δρυμός (αποσαφήνιση)

Ο Δρυμός είναι οικισμός του Νομού Αιτωλοακαρνανίας. Έχει υψόμετρο  30 μέτρα και σύμφωνα με την απογραφή του 2011 έχει 493 κατοίκους. Διοικητικά ανήκε στον Δήμο Ανακτορίου μέχρι το 2010 οπότε και καταργήθηκε με την εφαρμογή του προγράμματος Καλλικράτης (2011) και εντάχθηκε στον νέο δήμο Ακτίου-Βόνιτσας.

Ιστορικά στοιχεία
Στο ύψωμα «Τσούκα», που βρίσκεται ανάμεσα σε δυο ρέματα και πλάι ακριβώς στο σημερινό χωριό Δρυμός, εντοπίστηκε από τα αρχαιολογικά και επιγραφικά ευρήματα η θέση αρχαίου οικισμού, ο οποίος ήταν επίνειο του αρχαίου Θύρρειου και από το 31 π.Χ. υπαγόταν διοικητικά στη Νικόπολη. Επίσης, λίγο δυτικότερα (στη θέση «Παλιοκλήσι») διαπιστώθηκε η ύπαρξη σημαντικού ιερού (Ασκληπιείου), το οποίο παρουσιάζει αδιάκοπη λειτουργία από τον 4ο π.Χ. ως τον 2ο - 3ο  αιώνα. Η ανεύρεση ρωμαϊκού μιλιάριου (3ου μ.Χ. αι.) μαρτυρεί την επίκαιρη θέση του οικισμού, καθώς από αυτό περνούσε ο ρωμαϊκός δρόμος Λιμναίας- Θύρρειου- Άκτιου / Λευκάδας. Πρόσφατα, εντοπίστηκε πρωτοχριστιανική τρίκλιτη βασιλική με βαπτιστήριο και πολλά προσκτίσματα καθώς και μεγάλο κτηριακό συγκρότημα με λουτρά δίπλα στο χωριό στα πλαίσια των έργων για την κατασκευή του δρόμου Σαμαρίου-Λευκάδας, η οποία είναι ορατή από την εθνική οδό.

Απογραφές πληθυσμού

Εκκλησίες - Μονές 
Ιερά Μονή Αγίου Δημητρίου
Ιερός Ναός Αγίου Δημητρίου

Παραπομπές

Χωριά του νομού Αιτωλοακαρνανίας
Δήμος Ακτίου - Βόνιτσας
Γκασπάρε Φοσσάτι

Ο Γκασπάρε Φοσσάτι (ιτ. Gaspare Fossati, 1809-1883) υπήρξε Ελβετός αρχιτέκτονας του νεοκλασικού στιλ. Απεκατέστησε την εκκλησία της Αγίας Σοφίας στην Κωνσταντινούπολη, επί των ημερών του Σουλτάνου Αμπντούλ Μετζίτ Α΄.

Βιογραφία
Γεννήθηκε στις 17 Οκτωβρίου 1809 στην Μορκότε (Morcote) του Τιτίνου (Tessin). Ήταν γόνος οικογένειας αρχιτεκτόνων. Σπούδασε στην Ακαδημία της Μπρέρα (Accademia di Brera) και εν συνεχεία περιηγήθηκε καταγράφοντας τις εντυπώσεις του σε λιθογραφίες. Εγκαταστάθηκε το 1833 στην Αγία Πετρούπολη, όπου διέπρεψε. Έκανε τα σχέδια της Ιταλικής εκκλησίας στην Μόσχα, μιας άλλης εκκλησίας στην Κροστάνδη, και την έπαυλη Μπερναρδάκη στην Μόσχα. Αναγορεύτηκε αρχιτέκτων στην αυλή του Τσάρου το 1836. Παντρεύτηκε το 1837 και πήγε στην Κωνστανινούπολη ένα χρόνο αργότερα για να κατασκευάσει τα σχέδια της Ρωσικής πρεσβείας. Επέστρεψε στο Μιλάνο και απεβίωσε στις 5 Σεπτεμβρίου 1883 στην γενέτειρά του. 

Στο Μιλάνο ονομάστηκε δρόμος προς τιμή του.

Αποκατάσταση Αγίας Σοφίας
Το 1847 ο Γκάσπαρε μαζί με τον αδελφό του Τζουζέπε ανέλαβαν το έργο της ανακαίνισης της Αγίας Σοφίας στην Κωνσταντινούπολη, από τον Σουλτάνο. Ο ναός δεν είχε συντηρηθεί για αιώνες και το συνεργείο του Φοσάτι , αποτελούμενο από πάνω από 800 εργάτες, κατάφερε σε δύο χρόνια να πραγματοποιήσει πολύ σημαντικό έργο , επιδιορθώνοντας πολλές φθορές και καθαρίζοντας πολλά ψηφιδωτά και διακοσμητικά στοιχεία που είχαν καλυφθεί με σοβάδες. Το 1852 δημοσίευσε στο Λονδίνο μια σειρά από υδατογραφίες που δημιούργησε ο ίδιος με τα έργα της αποκατάστασης, τα οποία δείχνουν την μεγαλοπρέπεια τόσο του εξωτερικού όσο και του εσωτερικού του ναού.

Παραπομπές

Πηγές 
 Caspare [sic] Fossati, Die Hagia Sophia. Nach dem Tafelwerk von 1852. Erläutert und mit einem Nachwort von Urs Peschlow. Dortmund, Harenberg 1980.
 Godfrey Goodwin: Gaspare Fossati di Morcote and his Brother Giuseppe., in: Environmental Design. Journal of the Islamic Environmental Design Research Centre 1990, S. 122-127.
 Klaus Kreiser: Public Monuments in Turkey and Egypt, 1860-1916. In: Muqarnas 14, 1997, S, 103-117.
 Sabine Schlüter: Gaspare Fossatis Restaurierung der Hagia Sophia in Istanbul 1847-49. Peter Lang-Verlag 1999.
 Volker Hoffmann (Hrsg.): Die Hagia Sophia in Istanbul. Bilder aus sechs Jahrhunderten und Gaspare Fossatis Restaurierung der Jahre 1847 bis 1849. Katalog der Ausstellung im Bernischen Historischen Museum 12. Mai bis 11. Juli 1999 und im Winckelmann-Museum Stendal 24. Juli bis 26. September 1999. Bern, Peter Lang-Verlag 1999.

Εξωτερικοί σύνδεσμοι
 

Ελβετοί αρχιτέκτονες
Όρμος Κορθίου Άνδρου

Ο Όρμος Κορθίου είναι ένα παραθαλάσσιο χωριό στη νοτιοανατολική ακτή της Άνδρου με πληθυσμό 756 κατοίκων σε υψόμετρο 10 m.. Ανήκει στο δήμο Άνδρου ενώ πριν το Πρόγραμμα Καλλικράτης ήταν η πρωτεύουσα του δήμου Κορθίου. Απέχει από τη Χώρα 22 χλμ. και από το Γαύριο 30 χλμ. Στην περιοχή υπάρχουν πολλές παραλίες, με γνωστότερη τη παραλία «Της γριάς το πήδημα». Υπάρχει το Λαογραφικό Μουσείο στην πόλη. Ο Όρμος Κορθίου έχει ένα μικρό λιμάνι για μικρά σκάφη.

Τα χωριά, τα μονοπάτια και τα αξιοθέατα γύρω από τον Όρμο Κορθίου 

Η γύρω περιοχή του Όρμου Κορθίου πλαισιώνεται από πανέμορφα γραφικά χωριά με πλούσια λαογραφικά και αρχαιολογικά μνημεία όπως η Κοχύλου με το Κάστρο της Φανερωμένης, τον παραδοσιακό οικισμό Αμμονακλειού και το μεσαιωνικό Μουσιώνα και την Αγία Τριάδα στο Κόρθι, που ήταν το πρώτο προεπαναστατικό σχολείο στην Άνδρο και διαθέτει αξιόλογα κειμήλια. Κοντά στον Όρμο Κορθίου βρίσκονται τα γραφικά χωριά Ρογό, Επισκοπειό, Αηδόνια, Κόρθι και Μουσιώνας. Λόγω των πολλών μονοπατιών η περιοχή είναι κατάλληλη για οδοιπορία και για περιπατητικές αποδράσεις. Τα Διποτάματα είναι μια ποταμιά μεγάλου φυσικού κάλλους, μήκους περίπου 7 χιλιομέτρων. Τη χαράδρα διασχίζει πλατύ πλακόστρωτο καλντερίμι που μέχρι το 1950 ήταν ο μοναδικός δρόμος που ένωνε τη Χώρα με τον Όρμο Κορθίου. Στο σημείο που τέμνεται με το ποτάμι υπάρχει τοξωτό γεφύρι και σε κατά διαστήματα υπάρχουν μικρές βρύσες και γούρνες. Υπάρχουν κι άλλα στενότερα σκαλωτά μονοπάτια που συνδέουν τα υπόλοιπα χωριά της περιοχής με τα χωράφια και τις ομάδες των νερόμυλων που τα εξυπηρετούσαν.

http://www.korthi.gr/kor_gr.htm

Ορμος Κορθιου
Σπάρτο Αιτωλοακαρνανίας

Για συνώνυμο οικισμό στην Ελλάδα δείτε το λήμμα: Σπάρτο Κοζάνης 

Το Σπάρτο είναι πεδινό χωριό στην Περιφερειακή Ενότητα Αιτωλοακαρνανίας με υψόμετρο 60 μέτρα.

Γεωγραφία - Ιστορία 
Το Σπάρτο βρίσκεται στα βόρεια της Αιτωλοακαρνανίας σε απόσταση 8,5 χλμ. από την Αμφιλοχία. Είναι κτισμένος κοντά και νότια του Αμβρακικού κόλπου, ενώ μέσα από το χωριό περνάει η Εθνική Οδός Αμφιλοχίας - Λευκάδας. Στην περιοχή υπάρχουν αρκετά τουριστικά καταλύματα και ενοικιαζόμενα δωμάτια, ενώ στα βορειοανατολικά είναι οι παραλίες "Κουλούρι" και "Κατεργάκι". Από το Σπάρτο κατάγονταν ο κλέφτης και αγωνιστής της Επαναστάσης του 1821 Γιώργος Θώμος, που υπήρξε μεγάλος αντίπαλος του Γιουσούφ Αράπη. Το 1836 αναφέρεται επίσημα με το όνομα Σπάρτος να προσαρτάται στον τότε δήμο Αμβρακίας. Το 1912 με το ΦΕΚ 261Α - 31/08/1912 συτήνεται κοινότητα Σπάρτου με έδρα τον οικισμό και το 1940 το όνομα διορθώνεται σε Σπάρτον. Σύμφωνα με το σχέδιο Καλλικράτης, μαζί με τους οικισμούς Πηγαδάκι και Τρία Αλώνια αποτελούν την Τοπική Κοινότητα Σπάρτου που ανήκει στη Δημοτική Ενότητα Αμφιλοχίας του Δήμου Αμφιλοχίας και σύμφωνα με την απογραφή του 2011 ως κοινότητα έχει πληθυσμό 561 κατοίκους, ενώ ως οικισμός 519. Με την απογραφή του 2001 είχε 616 κατοίκους.

Εξωτερικοί σύνδεσμοι 
 "Βιβλιοθήκη Σπάρτου" - Το χωριό μας στο https://www.youtube.com

Παραπομπές 

Χωριά του νομού Αιτωλοακαρνανίας
Δήμος Αμφιλοχίας
Κόκκινο Σύννεφο

Το Κόκκινο Σύννεφο (αγγλικά: Red Cloud, λακότα: Maȟpíya Lúta, 1822 – 10 Δεκεμβρίου 1909) ήταν πολέμαρχος και φύλαρχος των Ογκλαλά Λακότα, φυλής των Σιού, ιθαγενών της Βόρειας Αμερικής. Ήταν από τους πιο ικανούς ιθαγενείς ηγέτες αντιπάλους του στρατού των Η.Π.Α., ενώ ηγήθηκε εκστρατείας το 1866–1868, για τον έλεγχο του βορειοανατολικού Ουαϊόμινγκ και της νότιας Μοντάνα. 

Μετά την υπογραφή συνθήκης ειρήνης το 1868, αγωνίσθηκε με ειρηνικά μέσα για τη βελτίωση των συνθηκών ζωής της φυλής του, ενώ κατά το 1876-77 δεν συμμετείχε με τους υπόλοιπους φυλάρχους των Λακότα, όπως τον Καθιστό Ταύρο και Τρελό Άλογο, στον πόλεμο κατά του στρατού των Η.Π.Α..

Πηγές 
 Wakan Tanka, "Το Μεγάλο Πνεύμα"

Σιου
Ιστορία των Ηνωμένων Πολιτειών
Ρον-Ρόμπερτ Τσίλερ

Ο Ρον Ρόμπερτ Τσίλερ (γερμανικά: Ron-Robert Zieler, 12 Φεβρουαρίου 1989-) είναι Γερμανός επαγγελματίας ποδοσφαιριστής που αγωνίζεται ως τερματοφύλακας στην Μπουντεσλίγκα, για τη Στουτγκάρδη. Μεταξύ άλλων έχει αγωνιστεί και στις Μάντσεστερ Γιουνάιτεντ, Νορθάμπτον Τάουν ΦΚ και Αννόβερο 96. 

Έχει συμμετοχές στις μικρές εθνικές της Γερμανίας U16, U17, U18, U19 και U20. Από το 2011 συμμετέχει στην Εθνική Γερμανίας, κάνοντας το ντεμπούτο του σε ένα φιλικό αγώνα με αντίπαλο την Εθνική Ουκρανίας (ποδόσφαιρο ανδρών).

Παραπομπές

Εξωτερικοί σύνδεσμοι 

Γερμανοί ποδοσφαιριστές
Τερματοφύλακες ποδοσφαιριστές
Ποδοσφαιριστές Εθνικής Γερμανίας
Ποδοσφαιριστές Ευρωπαϊκού Πρωταθλήματος 2012
Ποδοσφαιριστές Μπούντεσλιγκα
Ποδοσφαιριστές Αννόβερο 96
Ποδοσφαιριστές Λέστερ Σίτι
Ποδοσφαιριστές ΦφΜ Στουτγκάρδη
Ποδοσφαιριστές Μάντσεστερ Γιουνάιτεντ
Ποδοσφαιριστές Νορθάμπτον Τάουν
Ποδοσφαιριστές Εθνικής Γερμανίας U20
Ποδοσφαιριστές Εθνικής Γερμανίας Κ19
Ποδοσφαιριστές Εθνικής Γερμανίας U18
Ποδοσφαιριστές Εθνικής Γερμανίας Κ17
Ποδοσφαιριστές Εθνικής Γερμανίας Κ16
Παίκτες νικητές Παγκοσμίου Κυπέλλου ποδοσφαίρου FIFA
Ματς Χούμελς

Ο Ματς Γιούλιαν Χούμελς (γερμ. Mats Julian Hummels, 16 Δεκεμβρίου 1988) είναι Γερμανός ποδοσφαιριστής που αγωνίζεται στην Μπορούσια Ντόρτμουντ και στην Εθνική Γερμανίας.

Βιογραφία 
Γεννήθηκε στην Μπέργκις Γκλάντμπαχ στις 16 Δεκεμβρίου του 1988. Ξεκίνησε την καριέρα του από τις ακαδημίες της Μπάγερν. Δεν είχε χρόνο συμμετοχής στην πρώτη ομάδα (αγωνίστηκε μόνο για ένα ματς), έτσι έπαιζε στη Β΄ ομάδα. Σκόραρε 5 γκολ σε 42 αγώνες.

Τον Ιανουάριο του 2008 ο Χούμελς πήγε δανεικός στη Μπορούσια Ντόρτμουντ, όπου κέρδισε την εμπιστοσύνη του προπονητή. Το Φεβρουάριο του 2009 ο διεθνής αμυντικός υπέγραψε συμβόλαιο με την Ντόρτμουντ έναντι 4.000.000€. Οι επόμενες σεζόν ήταν πολύ επιτυχημένες με 2 πρωταθλήματα και ένα κύπελλο. Θεωρείται ένας από τους καλύτερους αμυντικούς της Μπούντεσλιγκα. Στις 10 Μαΐου 2016 επέστρεψε στην ομάδα από την οποία ξεκίνησε την καριέρα του, την Μπάγερν Μονάχου έναντι 38.000.000€.

Τον Ιούνιο του 2019 επέστρεψε στην Μπορούσια Ντόρτμουντ.

Για την Εθνική Γερμανίας συμμετείχε σε όλα τα μεγάλα τουρνουά από το 2012 έως και το 2021. Δεν συμπεριλήφθηκε όμως στην αποστολή για το Μουντιάλ 2022 του Κατάρ.

Παραπομπές

Εξωτερικοί σύνδεσμοι 

German national team profile 

ESPN FC profile

Γερμανοί ποδοσφαιριστές
Αμυντικοί ποδοσφαιριστές
Ποδοσφαιριστές Μπορούσια Ντόρτμουντ
Ποδοσφαιριστές Μπάγερν Μονάχου
Ποδοσφαιριστές Εθνικής Γερμανίας
Ποδοσφαιριστές Ευρωπαϊκού Πρωταθλήματος 2012
Ποδοσφαιριστές Μπούντεσλιγκα
Ποδοσφαιριστές Εθνικής Γερμανίας Κ21
Ποδοσφαιριστές Εθνικής Γερμανίας U20
Ποδοσφαιριστές Ευρωπαϊκού Πρωταθλήματος 2016
Ποδοσφαιριστές Ρεγκιονάλλιγκα
Ποδοσφαιριστές Μπάγερν Μονάχου Β
Ποδοσφαιριστές Παγκοσμίου Κυπέλλου 2014
Ποδοσφαιριστές Παγκοσμίου Κυπέλλου 2018
Παίκτες νικητές Παγκοσμίου Κυπέλλου ποδοσφαίρου FIFA
Ποδοσφαιριστές Ευρωπαϊκού Πρωταθλήματος 2020
Πειρασμός (σειρά)

Ο “Πειρασμός” (πρωτότυπος τίτλος: Ask-i Memnu) είναι μια τουρκική τηλεοπτική σαπουνόπερα που προβλήθηκε στην Τουρκία από το Kanal D. Έκανε πρεμιέρα στις 4 Σεπτεμβρίου 2008 και ολοκληρώθηκε με δύο σεζόν και 79 επεισόδια στις 24 Ιουνίου 2010. Είναι βασισμένη στο ομώνυμο βιβλίο του Χαλίτ Ζιγιά Ουσακλιγκίλ που εκδόθηκε το 1899. Η σειρά τιμήθηκε με είκοσι συνολικά βραβεία.

Υπόθεση 
Ο Αντνάν Ζιγιαγκίλ είναι ένας πλούσιος άντρας που ζει απομονωμένος σε μια παραθαλάσσια έπαυλη στην Κωνσταντινούπολη, μαζί με τα δύο του παιδιά, Νιχάλ και Μπουλέντ καθώς και τον γιο ενός ξαδέλφου του, Μπελχούλ, ο οποίος έχασε τους γονείς του από τροχαίο δυστύχημα σε μικρή ηλικία. Μαζί τους ζει και η Ντενίζ Ντε Κουρτόν, η οποία είναι νταντά των παιδιών και κρυφά ερωτευμένη με τον Αντνάν.

Αρκετά χρόνια μετά το θάνατο της γυναίκας του, ο Αντνάν ερωτεύεται την κατά πολύ νεότερη του, Μπιχτέρ Γιορέογλου, κόρη της Φιρντέβς, η οποία έχει ως στόχο να τον παντρευτεί για οικονομικό συμφέρον. Η Μπιχτέρ δέχεται την πρόταση γάμου του Αντνάν, παντρεύονται και έτσι μετακομίζει στο σπίτι του. Ένα ανεξέλεγκτο πάθος όμως γεννιέται ανάμεσα στην Μπιχτέρ και τον Μπεχλούλ.

Διανομή

Διεθνής Προβολή

Πηγές 
 http://www.antenna.gr/tv/peirasmos/  - Ελληνική ιστοσελίδα
 http://www.askimemnu.tv/ - Τουρκική ιστοσελίδα

Τουρκικές τηλεοπτικές σειρές
Κόσμος και κοσμάκης

Το Κόσμος και κοσμάκης είναι ελληνική κωμική ταινία του 1964, σε παραγωγή της Αφοί Ρουσσόπουλοι και σε σκηνοθεσία του Ορέστη Λάσκου και σενάριο του Γιώργου Λαζαρίδη.

Πλοκή 

Ο απατεωνίσκος Μάκης Καρίνης (Γιάννης Γκιωνάκης) και η μνηστή του, Ντόλα (Μπεάτα Ασημακοπούλου), πλευρίζουν ένα νεόπλουτο επιχειρηματία σιδηρικών, τον Αντώνη Καρτελή (Νίκος Σταυρίδης), για να τον "μαδήσουν". Ενώ η σύζυγος του Καρτελή, Γαρουφαλιά ή Βιολέτα (Μαρίκα Κρεββατά) παριστάνει την αριστοκράτισσα, ο ίδιος ο επιχειρηματίας δεν έχει λησμονήσει την ταπεινή του καταγωγή, παρόλο που έχει αποκτήσει περιουσία. Ο Μάκης, λοιπόν, αποφασίζει να προσποιηθεί και ο ίδιος ότι έχει αριστοκρατική καταγωγή με σκοπό να εξαπατήσει την οικογένεια. Ο Καρτελής, όμως, δεν είναι εύκολο θύμα. Ως άνθρωπος της πιάτσας, μυρίζεται τα σχέδιά τους και, μαζί με την κόρη του, σκαρώνει ένα κόλπο για να τους βάλει στη θέση τους. Όσο για την επιπόλαιη σύζυγο που θέλει για γαμπρό της έναν αριστοκράτη, σύντομα αλλάζει γνώμη.

Διανομή 
 Νίκος Σταυρίδης... Αντώνης Καρτελής
 Γιάννης Γκιωνάκης... Μάκης Καρίνης
 Μαρίκα Κρεββατά... Γαρουφαλιά Καρτελή (Βιολέτα)
 Μπεάτα Ασημακοπούλου... Ντόλα Καρίνης
 Σταύρος Παράβας... Ντιντής
 Τάκης Μηλιάδης... Παντελής Τουβλάρας
 Ανδρέας Ντούζος... Άγγελος
 Δέσποινα Στυλιανοπούλου... Ασημίνα
 Γιώργος Κάππης...Ψαροκασέλας

 Μιρέλλα Τσάρου... Μαίρη Καρτελή
 Μαίρη Χομπίτη... Τζούλια Καρτελή
 Νάσος Κεδράκας... παλαιοπώλης 
 Υβόνη Βλαδίμηρου... Ευλαμπία  
 Γιώργος Νάκος... σερβιτόρος

Παραγωγή 
Στην ταινία περιέχονται γυρίσματα που έγιναν στον Πόρο. 

Η ταινία κυκλοφόρησε στις κινηματογραφικές αίθουσες τη σεζόν 1964-1965 και, κόβοντας 225.725 εισιτήρια, κατατάχθηκε στην 20ή θέση ανάμεσα σε 93 ταινίες της ίδιας σεζόν.  Κυκλοφόρησε και με τη μορφή ντιβιντί στις 25 Απριλίου 2005.

Παραπομπές

Εξωτερικοί σύνδεσμοι 
 Κόσμος και κοσμάκης στο Cine.gr
 Κόσμος και κοσμάκης στην Ταινιοθήκη της Ελλάδος

Ελληνικές ταινίες
Ταινίες του 1964
Ελληνόφωνες ταινίες
Ελληνικές κωμικές ταινίες
Ταινίες σε σκηνοθεσία Ορέστη Λάσκου
Ταινίες σε σενάριο Γιώργου Λαζαρίδη
Ταινίες βασισμένες σε θεατρικά έργα
Ταινίες παραγωγής Αφοί Ρουσσόπουλοι - Γ. Λαζαρίδης - Δ. Σαρρής - Κ. Ψαρράς
Ταινίες γυρισμένες στην Ελλάδα
Ελληνικές ασπρόμαυρες ταινίες
Ρόντι Πάιπερ

Ο Ρόντερικ Τζορτζ Τουμπς (Roderick George "Roddy" Toombs, 17 Απριλίου 1954 - 31 Ιουλίου 2015), περισσότερο γνωστός με το ψευδώνυμο "Εριστικός" Ρόντι Πάιπερ, ήταν Καναδός ηθοποιός και παλαιστής. Είχε συμβόλαιο "θρύλου" με την εταιρεία WWE στην οποία εμφανιζόταν σποραδικά χωρίς να αγωνίζεται.

Προσωπική ζωή 
Γεννήθηκε σε μια μικρή πόλη, στο Σασκάτσουαν του Καναδά, αλλά μεγάλωσε στην πόλη Γουίνιπεγκ της Μανιτόμπα, άλλης επαρχίας της χώρας. Ο πατέρας του ήταν αστυνομικός και δεν είχαν τις καλύτερες σχέσεις. Ήταν παντρεμένος με την Κίτι Τουμπς, με την οποία έχει αποκτήσει τέσσερα παιδιά, τρεις κόρες και έναν γιο. Ήταν παππούς από την πρώτη του κόρη, την Αναστασία. Ο γιος του Κόλτον, προσπάθησε να ακολουθήσει καριέρα στις πολεμικές τέχνες. Η δεύτερη κόρη του, Άριελ Τιλ, βαδίζει στα χνάρια του, όσον αφορά την ηθοποιία.

Επαγγελματική Πάλη 
Στην καριέρα του, την οποία ξεκίνησε σε ηλικία 19 ετών το 1973, παρίστανε έναν Σκωτσέζο ισχυρογνώμονα που πολλές φορές ήταν μισητός προς το κοινό. Φορούσε το παραδοσιακό κιλτ της Σκωτίας και η μουσική εισόδου ήταν από παραδοσιακή της χώρας. Ήταν αγαπητός όταν είχε προσωπικότητα ροκστάρ, λόγω του σεναρίου που του δινόταν. Άλλο ένα παρατσούκλι του, εκτός από το "Εριστικός", ήταν το "Χοτ Ροντ". Στην μεγάλη του καριέρα δεν κατάφερε ποτέ να κατακτήσει Παγκόσμιο τίτλο, αλλά κέρδισε 34 μικρότερους σε διάφορες εταιρείες πάλης. Το 2006 εισήχθη στο τιμητικό για τους παλαιστές Hall of Fame του WWE.

Τελειωτικές κινήσεις 
Sleeper hold
Bulldog
Rowdy punch

Χαρακτηριστικές κινήσεις
Belly to back suplex
Figure four leglock
High knee
Inverted atomic drop
Low blow

Σημαντικότεροι Τίτλοι 
 Παγκόσμιο Πρωτάθλημα Βαρέων Βαρών NWA Mid-Atlantic (3 φορές)
 Ομαδικό Πρωτάθλημα NWA Mid-Atlantic (1 φορά) - με τον Μπιγκ Τζον Σταντ
 Τηλεοπτικό Πρωτάθλημα NWA (2 φορές)
 Πρωτάθλημα Ηνωμένων Πολιτειών NWA/WCW (3 φορές)
 Διηπειρωτικό Πρωτάθλημα WWE (1 φορά)
 Παγκόσμιο Πρωτάθλημα Ομάδων (1 φορά) - με τον Ρικ Φλερ

Ηθοποιία 
Από το 1986, ο Πάιπερ, συμμετείχε σε πάρα πολλές ταινίες και σε τηλεοπτικές σειρές, κυρίως σε ρόλο κομπάρσου. Το 1988 πρωταγωνίστησε στην ταινία επιστημονικής φαντασίας Ζουν ανάμεσα μας του σκηνοθέτη Τζον Κάρπεντερ. Λόγω της χαρακτηριστικής φωνής του, την έχει δανείσει και σε μερικούς ρόλους κινουμένων σχεδίων.

Θάνατος 
Στις 30 Ιουλίου 2015 υπέστη καρδιακή ανακοπή ενώ κοιμόταν στην οικία του στην Καλιφόρνια. Πέθανε αφήνοντας πίσω τη σύζυγό του και τέσσερα παιδιά.

Φιλμογραφία (επιλεγμένη) 
 1988: Hell Comes to Frogtown
 1988: They Live - Ζουν Ανάμεσα μας

Παραπομπές

Πηγές 
 Προφίλ στο ProWrestling.about.com
 Προφίλ στο WWE.com
 Προφίλ στο NoDQ.com
 Προσωπική ιστοσελίδα

Εξωτερικοί σύνδεσμοι 

 Ρόντι Πάιπερ στο cine.gr 

Επαγγελματίες Παλαιστές
Καναδοί άνδρες ηθοποιοί κινηματογράφου
Ρόμπερτ Έντερ

Ο σερ Ρόμπερτ Έντερ (αγγλ. Sir Robert Adair, 1763-1855) υπήρξε Άγγλος διπλωμάτης.

Βιογραφία
Γεννήθηκε στις 24 Μαΐου 1763. Ήταν συγγενής και κομματικός σύντροφος του Τσαρλς Τζέιμς Φοξ. Σπούδασε στα Πανεπιστήμια του Ουέστμινστερ και Γκαίτινγκεν. Με την έκρηξη της Γαλλικής επανάστασης πήγε στην Ρωσία και έμεινε εκεί μέχρι το 1802. Επέστρεψε στην πατρίδα του και έγινε μέλος του κοινοβουλίου. Το 1806 πήγε με αποστολή στην Βιέννη. Το 1808 έγινε απεσταλμένος στην Κωνσταντινούπολη, όπου διέμεινε μέχρι το 1809. Αδιαπραγμάτευσε την σύνευξη των Δαρδανελίων. Το 1831 πήγε με αποστολή στις Βρυξέλλες. Εξέδωσε τα απομνημονεύματά του σε πολλούς τόμους. 

Απεβίωσε στις 3 Οκτωβρίου 1855 στο Λονδίνο.

Ενδεικτική εργογραφία 
 Historical memoir of a mission to the court of Vienna in 1806. London 1844.
 The negotiations as to the Dardanelles 1808-1809. London. 1845

Βρετανοί διπλωμάτες
Λονγκ Μπιτς (Καλιφόρνια)

Η Λονγκ Μπιτς (αγγλικά: Long Beach) είναι μια πόλη στην κομητεία Λος Άτζελες, Καλιφόρνια. Είναι η 36η πολυπληθέστερη πόλη στις Ηνωμένες Πολιτείες και 7η μεγαλύτερη στην Καλιφόρνια με πληθυσμό στην απογραφή του 2010 462.257 κατοίκους. Είναι η δεύτερη μεγαλύτερη πόλη του ευρύτερου Λος Άντζελες και σημαντική πόλη στη μητροπολιτική περιοχή του Λος Άντζελες.

Είναι σημαντική παραθαλάσσια πόλη των Ηνωμένων Πολιτειών, με μεγάλη σημασία στην οικονομία. Είναι το δεύτερο μεγαλύτερο λιμάνι των Ηνωμένων Πολιτειών με βάση τον αριθμό κοντέινερ, μετά το γειτονικό λιμένα του Λος Άντζελες, και ένα από τα μεγαλύτερα παγκοσμίως. Επίσης, στην περιοχή της πόλης υπάρχει σημαντική πετρελαιοβιομηχανία, καθώς πετρέλαιο υπάρχει υπεράκτια και στο υπέδαφος. Ο κατασκευαστικός τομέας περιλαμβάνει κατασκευή αεροσκαφών, μερών αυτοκινήτων, ηλεκτρικού και οπτικοακουστικού εξοπλισμού και επίπλωσης σπιτιών.

Η Λονγκ Μπιτς απέχει περίπου 30 χιλιόμετρα από το κέντρο του Λος Άντζελες και 170 από το Σαν Ντιέγκο.

Παραπομπές

Εξωτερικοί σύνδεσμοι

Πόλεις της Καλιφόρνια
Κωνωπίνα Αιτωλοακαρνανίας

Η Κωνωπίνα ή Κονοπίνα βρίσκεται στο κέντρο του ορεινού Ξηρομέρου, στο νομό Αιτωλοακαρνανίας σε υψόμετρο 363 περίπου μέτρα, και ανήκει ως Τοπικό Διαμέρισμα στο διευρυμένο Δήμος Ακτίου - Βόνιτσας με έκταση 24.470 στρέμματα και πληθυσμό 403 άτομα κατά την τελευταία απογραφή του 2011.

Γεωγραφία - Ιστορία 
Η Κονοπίνα περιβάλλεται από τα χωριά Κατούνα, Κομπωτή, Αετό, Παπαδάτου. Το χωριό είναι χτισμένο ανατολικά και αγνάντια από τα Ακαρνανικά όρη και δυτικά της λίμνη Αμβρακίας. Το 1912 ο οικισμός αναφέρεται ως Κωνοπίνα και γίνεται σύσταση κοινότητας Κωνοπίνας με την απόσπασή του από το δήμο Εχίνου ενώ το 1940 το όνομά του διορθώνεται σε Κονοπίνα.

Το 1982  ιδρύθηκε ο Σύλλογος Κωνωπινιωτών Ξηρομέρου  "Οι Δώδεκα Απόστολοι"

Ο Πολύβιος αναφέρει επακριβώς τα ακόλουθα: "Κωνώπα: Μικρή πόλη της Αιτωλίας στην πεδιάδα του Αχελώου, κοντά στον μικρό ποταμό Κυάθο".

Κατά τον Στράβωνα το 287-280 π.χ. ο Βασιλιάς της Αιγύπτου Πτολεμαίος Β΄ ο Φιλάδελφος  μετονόμασε την πόλη αυτή σε Αρσινόη, προς τιμή της αδελφής και συζύγου του.

Σπήλαιο Κωνωπίνας 
Στο κέντρο του χωριού βρίσκεται το Σπήλαιο Κωνωπίνας. Ανακαλύφθηκε τυχαία το 1982, κατά τη διαδικασία εκσκαφής θεμελίων οικίας. Το επόμενο έτος πραγματοποιήθηκε η πρώτη αποστολή από ομάδα σπηλαιολόγων υπό τη διεύθυνση της Άννας Πετροχείλου. Ακολούθησαν δύο ακόμα επιστημονικές αποστολές αρκετά χρόνια αργότερα,το 1991 και το 1993. Σε αναφορές τους, κάνουν λόγω πως πρόκειται για ένα σπήλαιο με καταπληκτικό διάκοσμο. Ειδικότερα δε, ο σπηλαιολόγος- γεωλόγος Σ. Κίρδης αναφέρει πως το σπήλαιο παρουσιάζει μεγάλο επιστημονικό ενδιαφέρον.

Παραπομπές

Πηγές 

Η « ΕΛΛΗΝΙΚΗ ΕΓΚΥΚΛΟΠΑΙΔΕΙΑ» του Εκδοτικού Οίκου «ΧΑΡΗ ΠΑΤΣΗ»
Νίκος Θεοδ. Μήτση "Η ΚΩΝΩΠΙΝΑ ΣΤΗΝ ΕΠΑΝΑΣΤΑΣΗ ΤΟΥ 1821",  έκδοση Σύλλογος  Κωνωπινιωτών  Ξηρομέρου «Oι Δώδεκα Απόστολοι», Αθήνα 2007.

Χωριά του νομού Αιτωλοακαρνανίας
Δήμος Ακτίου - Βόνιτσας
Ρουενγκέρι

Το Ρουενγκέρι (κινιαρουάντα: Ruhengeri) ή Μουσάνζε (Musanze) είναι μια πόλη της Ρουάντα. Είναι η δεύτερη μεγαλύτερη πόλη της Βόρειας Ρουάντα και πρωτεύουσα του Δήμου Μουσάνζε. Έχει πληθυσμό 70.525 κατοίκων. Βρίσκεται βόρεια της Ρουάντα και βορειοδυτικά της Βόρειας επαρχίας. Το αεροδρόμιό του είναι το Αεροδρόμιο του Ρουενγκέρι

Δείτε επίσης
 Κατάλογος πόλεων της Ρουάντα

Παραπομπές 

Βόρεια Ρουάντα
Πόλεις της Ρουάντα
Άρλινγκτον (Τέξας)

Το Άρλινγκτον (αγγλικά: Arlington) είναι πόλη στην κομητεία Τάρραντ, Τέξας, στην μητροπολιτική περιοχή Ντάλας-Φορτ Γουόρθ. Σύμφωνα με την απογραφή του 2010, το Άρλινγκτον είχε 365.438 κατοίκους, ήταν δηλαδή η 7η μεγαλύτερη πόλη στο Τέξας και η 50ή μεγαλύτερη στις Ηνωμένες Πολιτείες από άποψη πληθυσμού. Ήταν επίσης η τρίτη μεγαλύτερη πόλη στη μητροπολιτική περιοχή. Απέχει 20 χιλιόμετρα από το Φορτ Γουόρθ και 30 από το Ντάλας. Το Άρλιγκτον είναι η μεγαλύτερη πόλη στη Γη χωρίς οργανωμένο σύστημα μαζικών μεταφορών.

Ιστορία
Στην περιοχή του Άρλινγκτον υπήρχε οικισμός τουλάχιστον από τη δεκαετία του 1840. Η πόλη ιδρύθηκε το 1876 κατά μήκος του σιδηροδρόμου Τέξας και Ειρηνικός και πήρε το όνομά της από την οικία του στρατηγού Ρόμπερτ Λη, οικία Άρλινγκτον. Η πόλη αναπτυσσόταν αργά όταν τη δεκαετία του 1950 κατασκευάστηκε εργοστάσιο της Τζένεραλ Μότορς, ενώ μονάδες κατασκευής  αυτοκινήτων και αεροναυτικού εξοπλισμού ώθησαν το Άρλινγκτον σε μια από τις μεγαλύτερες πληθυσμιακές εκρήξεις στις ΗΠΑ: Από 7.692 κατοίκους το 1950 σε 365.438 κατοίκους το 2010.

Εγκαταστάσεις
Στην πόλη εδρεύει το Πανεπιστήμιο του Τέξας στο Άρλινγκτον και η ομάδα αμερικανικού ποδοσφαίρου Τέξας Ρέιντζερς, των οποίων το καινούργιο στάδιο, το Στάδιο AT&T, ολοκληρώθηκε το 2009.

Παραπομπές

Εξωτερικοί σύνδεσμοι 

Επίσημη ιστοσελίδα της πόλης 
Arlington Chamber of Commerce 
Arlington's Visitor Website 
Ιστότοπος της Δημόσιας Βιβλιοθήκης της πόλης 

Πόλεις του Τέξας
Κιμπούγιε

Το Κιμπούγιε (κινιαρουάντα: Kibuye) είναι μια πόλη της Ρουάντα. Είναι η πρωτεύουσα της Δυτικής Ρουάντα και του Δήμου Καρόνγκι. Έχει πληθυσμό 48.024 κατοίκων. Βρίσκεται κεντρικά της Ρουάντα και δυτικά της Ανατολικής επαρχίας. Βρίσκεται 50 χιλιόμετρα νοτιοανατολικά της πρωτεύουσας Κιγκάλι.

Δείτε επίσης
 Κατάλογος πόλεων της Ρουάντα

Παραπομπές 

Δυτική Ρουάντα
Πόλεις της Ρουάντα
Γκισένι

Το Γκισένι (κινιαρουάντα: Gisenyi) είναι μια πόλη της Ρουάντα. Είναι η δεύτερη μεγαλύτερη σε έκταση και μεγαλύτερη σε πληθυσμό πόλη της Δυτικής Ρουάντα και πρωτεύουσα του Δήμου Ρουμπάβου.

Δείτε επίσης
 Κατάλογος πόλεων της Ρουάντα

Παραπομπές 

Δυτική Ρουάντα
Πόλεις της Ρουάντα
Νγκορορέρο

Το Νγκορορέρο (κινιαρουάντα: Ngororero) είναι μια πόλη της Ρουάντα. Ανήκει στη Δυτική Ρουάντα και είναι η πρωτεύουσα του Δήμου Νγκορορέρο.

Δείτε επίσης
 Κατάλογος πόλεων της Ρουάντα

Παραπομπές 

Δυτική Ρουάντα
Πόλεις της Ρουάντα
Μανώλης Πατεράκης

Ο Μανώλης Πατεράκης ήταν αγωνιστής της Εθνικής Αντίστασης με τομέα δράσης την Κρήτη. Καταγόταν από το Κουστογέρακο της επαρχίας Σελίνου.

Η απαγωγή του στρατηγού Κράιπε 
Κατά την έναρξη του Β΄ Παγκοσμίου Πολέμου ο Πατεράκης ήταν νεαρός χωροφύλακας. Κατά τη διάρκεια του πολέμου μετέβη στην Μέση Ανατολή όπου εκπαιδεύτηκε μαζί με άλλους κομάντος στα σαμποτάζ, ενώ τα υπόλοιπα αδέλφια του, με επικεφαλής τον Βασίλη Πατεράκη, συγκρότησαν μαζί με άλλους συγγενείς τους ένοπλη αντιστασιακή ομάδα με επίκεντρο τη δυτική Κρήτη.

Επιστρέφοντας στην Κρήτη ήταν, μαζί με τον Γιώργο Τυράκη, μόνιμος συνεργάτης του Πάτρικ Λη Φέρμορ. Μαζί με τον Τυράκη και τον Στάνλεϊ Μος απετέλεσαν τον πρώτο πυρήνα συνεργατών στον σχεδιασμό της απαγωγής του στρατηγού Κράιπε. Συνέλαβε μαζί με τον Φέρμορ τον στρατηγό και τον οδήγησαν στα βουνά, και στη συνέχεια στον όρμο Χ75 στην περιοχή του Ροδάκινου, από όπου και επιβίβασαν τον Κράιπε σε υποβρύχιο με προορισμό το Κάιρο.

Μετά τον πόλεμο 

Κατά τη διάρκεια του πολέμου οι Γερμανοί δολοφόνησαν τον πατέρα του Πατεράκη και δύο αδερφούς του. Μετά τον πόλεμο, βρέθηκε χωρίς δουλειά. Αρκετά αργότερα, οι Γερμανοί, αναγνωρίζοντας τον τρόπο με τον οποίο συμπεριφέρθηκε στον αιχμάλωτο Κράιπε, του προσέφεραν εργασία και τον διόρισαν φύλακα στο Γερμανικό στρατιωτικό νεκροταφείο Μάλεμε.

Σύνδεσμοι

Παραπομπές

Έλληνες Αντιστασιακοί
Ιστορία της Κρήτης κατά τον Β΄ Παγκόσμιο Πόλεμο
Τάσος Αβραντίνης

Ο Αναστάσιος (Τάσος) Αβραντίνης είναι Έλληνας δικηγόρος. Ήταν αντιπρόεδρος του κόμματος Δράση. Διετέλεσε δημοτικός σύμβουλος Αθηναίων και αντιδήμαρχος δημοτικής αστυνομίας με την παράταξη του Γιώργου Καμίνη.

Βιογραφικά στοιχεία

Ο Τάσος Αβραντίνης γεννήθηκε το 1969. Κατάγεται από το Παράλιο Άστρος Αρκαδίας. Είναι νυμφευμένος με τη δικηγόρο Μαργαρίτα Τσαπόγα και έχει τρία παιδιά. Είναι δικηγόρος στην Αθήνα με ειδίκευση στο Δίκαιο των Επιχειρήσεων.

Το 1991 υπήρξε ένας από τους ιδρυτές του Φιλελεύθερου Φόρουμ. Το 1995 απεχώρησε από τη ΝΔ. Το 1999 ήταν ιδρυτικό μέλος του κόμματος «Φιλελεύθεροι» και μέλος του Προεδρείου του μέχρι την αναστολή λειτουργίας του κόμματος το 2001. Το 2007 ήταν ένα από τα ιδρυτικά μέλη της «Φιλελεύθερης Συμμαχίας», της οποίας διετέλεσε Αντιπρόεδρος μέχρι και το Φεβρουάριο του 2009. Το 2009, εντάχθηκε στο νεοϊδρυθέν κόμμα του Στέφανου Μάνου, Δράση.

Το 2010, στις δημοτικές εκλογές, ήταν υποψήφιος δημοτικός σύμβουλος, υποστηριζόμενος από το Πορτοκαλί (Δράση - Φιλελεύθερη Συμμαχία), στα ψηφοδέλτια του ανεξάρτητου υποψήφιου Γιώργου Καμίνη, τελικά εξελέγη δημοτικός σύμβουλος.

Στις εθνικές εκλογές του Μαΐου 2012, ήταν υποψήφιος με την εκλογική συνεργασία Δράση - Φ.Σ. στην Α΄ Περιφέρεια Αθηνών και τερμάτισε πέμπτος σε σταυρούς (1.415) ανάμεσα στους συνυποψηφίους του στο ψηφοδέλτιο της συνεργασίας. Στις Εθνικές Εκλογές του Ιουνίου 2012, ήταν επικεφαλής υποψήφιος της εκλογικής λίστας του εκλογικού συνασπισμού δημιουργία, ξανά! (συνεργασία δημιουργίας, ξανά! - Δράσης - Φ.Σ.) στην Περιφέρεια Αττικής (Υπόλοιπο).

Στις εθνικές εκλογές του Ιανουαρίου 2015 ήταν υποψήφιος βουλευτής Α' Πειραιά με το Ποτάμι μετά τη συνεργασία Δράσης - Ποταμιού. Στις βουλευτικές εκλογές του 2019 είναι υποψήφιος με τη Νέα Δημοκρατία στην Α' Πειραιά.

Αρθρογραφεί τακτικά στον ημερήσιο και περιοδικό τύπο της χώρας (ΕΣΤΙΑ, Ναυτεμπορική, Ελευθεροτυπία, Presscode κλπ.) ενώ τα άρθρα του φιλοξενούνται μεταξύ άλλων στην ηλεκτρονική διεύθυνση: "www.e-rooster.gr".

Παραπομπές

Εξωτερικοί σύνδεσμοι
 Προσωπική ιστοσελίδα 

Έλληνες δικηγόροι
Έλληνες πολιτευτές
Δράση (πολιτικό κόμμα)
Το Ποτάμι
Υπουργείο Δημόσιας Τάξης (Ελλάδα)

Το Υπουργείο Δημόσιας Τάξεως (1964-1985) και (1986-2007) ήταν Υπουργείο της κυβέρνησης της Ελληνικής Δημοκρατίας, υπεύθυνο για τη δημόσια τάξη, τη δημόσια και κρατική ασφάλεια, την πυρασφάλεια, δασοπυρόσβεση και αγροτική ασφάλεια, την πολιτικής άμυνα και τη συνεργασία με τις ένοπλες δυνάμεις. Ιδρύθηκε το 1964 με το Νομοθετικό Διάταγμα 4426 και καταργήθηκε το 1985, όταν συγχωνεύθηκε με το υπουργείο Εσωτερικών στο Υπουργείο Εσωτερικών και Δημόσιας Τάξης. Επανιδρύθηκε το 1986  και καταργήθηκε ξανά το 2007 οπότε συγχωνεύθηκε με το Υπουργείο Εσωτερικών, Δημόσιας Διοίκησης και Αποκέντρωσης στο Υπουργείο Εσωτερικών. Στις 25 Σεπτεμβρίου 2007 με το Π.Δ. 215/2007 οι υπηρεσίες του συγκρότησαν τη Γενική Γραμματεία Δημόσιας Τάξης.

Στις 8 Οκτωβρίου 1984 εκδόθηκε ο Νόμος 1481 με τον «Οργανισμό του Υπουργείου Δημόσιας Τάξεως» που περιέγραφε την αποστολή, τη διάρθρωση του υπουργείου και το προσωπικό του.

Διατελέσαντες Υπουργοί από το 1974

Υπουργοί Δημόσιας Τάξεως -1985

Υπουργός Εσωτερικών και Δημόσιας Τάξης

Υπουργοί Δημόσιας Τάξεως 1986-2007

Αναφορές

Δημοσιας Ταξης
 
Υπουργεία Δημοσίας Τάξεως
Νυάνζα, Ρουάντα

Η Νυάνζα (κινιαρουάντα: Nyanza) είναι μια πόλη της Ρουάντα. Είναι η πρωτεύουσα της Δυτικής Νότια και του Δήμου Νυάνζα. Έχει πληθυσμό 56.679 κατοίκων.

Δείτε επίσης
 Κατάλογος πόλεων της Ρουάντα

Παραπομπές 

Νότια Ρουάντα
Πόλεις της Ρουάντα
Ελληνική απογραφή 1940

Η ελληνική απογραφή του 1940 ήταν η εικοστή τρίτη επίσημη απογραφή του ελληνικού κράτους. Διενεργήθηκε στις 16 Οκτωβρίου 1940, δώδεκα μέρες πριν από την έναρξη του Ελληνοϊταλικού πολέμου (28 Οκτωβρίου 1940). Παρά το γεγονός ότι τα στοιχεία που συλλέχθηκαν θα έδιναν μια πλήρη απεικόνιση των δημογραφικών χαρακτηριστικών του πληθυσμού, καθώς συλλέχθηκαν στοιχεία μεταξύ άλλων για τη θρησκεία και τη γλώσσα, ωστόσο αυτά δεν επεξεργάστηκαν πλήρως, λόγω του πολέμου και της Κατοχής που ακολούθησε. Εξαιτίας αυτού, η μόνη δημοσίευση που διαθέτουμε δίδει την κατανομή του πραγματικού και νόμιμου πληθυσμού στις υφιστάμενες το 1940 διοικητικές ενότητες.

Ο συνολικός (πραγματικός) πληθυσμός ανήλθε σε 7.344.860 κατοίκους και παρουσίασε αύξηση, σε σχέση με την προηγούμενη απογραφή του 1928, κατά 1.140.176 κατοίκους. Η πυκνότητα του πληθυσμού ήταν 56,8 κάτοικοι ανά τετραγωνικό χιλιόμετρο. Το 32,8% του πληθυσμού ζει σε αστικές περιοχές, το 14,8% σε ημιαστικές και το 52,4% σε αγροτικές περιοχές. Ο πληθυσμός της Περιφέρειας Διοικήσεως Πρωτευούσης ήταν 1.123.346.

Συγκεντρωτικός πίνακας 
Ο παρακάτω πίνακας δείχνει τον πραγματικό, νόμιμο και μόνιμο πληθυσμό ανά νομούς. Η εδαφική κατάσταση των νομών είναι ίδια με σήμερα, με ορισμένες εξαιρέσεις. Ο σημερινός νομός Λευκάδος που ανήκει στα Ιόνια Νησιά, κατά την απογραφή αποτελούσε επαρχία του νομού Πρεβέζης της Ηπείρου. Στη Θεσσαλία υπάρχουν δύο νομοί: ο νομός Λαρίσης, ο οποίος περιλαμβάνει και το σημερινό νομό Μαγνησίας και ο νομός Τρικάλων, που περιλαμβάνει και το σημερινό νομό Καρδίτσης. Στη Θράκη, ο σημερινός νομός Ξάνθης αποτελεί μέρος του νομού Ροδόπης. Στη Μακεδονία, οι νομοί Ημαθίας και Πιερίας ανήκουν στο νομό Θεσσαλονίκης, ενώ οι σημερινοί νομοί Καστοριάς και Γρεβενών αποτελούσαν, κατά την απογραφή του 1940, μέρος των νομών Φλωρίνης και Κοζάνης αντίστοιχα. Στην Πελοπόννησο, βρίσκεται, επίσης, ενοποιημένος ο νομός Αργολίδος με το νομό Κορινθίας. Στη Στερεά Ελλάδα, εμφανίζονται μαζί οι Αιτωλίας και Ακαρνανίας, Αττικής και Βοιωτίας, Φθιώτιδος και Φωκίδος, ενώ ο σημερινός νομός Ευρυτανίας βρίσκεται, ως επαρχία, στο νομό Αιτωλίας και Ακαρνανίας.

Παραπομπές

Πηγές 
 Πληθυσμός της Ελλάδος κατά την Απογραφήν της 16 Οκτωβρίου 1940 - Πραγματικός, νόμιμος και μόνιμος πληθυσμός Αθήνα, Εθνικό Τυπογραφείο 1946
 Απογραφές - e-Demography
 Οι δηµογραφικές εξελίξεις στη νεώτερη Ελλάδα (1830-2007) Β. Κοτζαµάνης, Ε. Ανδρουλάκη
 http://www.iospress.gr/ios1991/ios19910224c.htm

1940
Μπουτάρε

Η Μπουτάρε (κινιαρουάντα: Butare) είναι πόλη της Ρουάντα. Είναι η τρίτη μεγαλύτερη της Νότιας Επαρχίας και η πρωτεύουσα του Δήμου Χούγιε. Έχει πληθυσμό 77.449 κατοίκων.

Εικόνες

Δείτε επίσης 
 Κατάλογος πόλεων της Ρουάντα

Παραπομπές 

Νότια Ρουάντα
Πόλεις της Ρουάντα
Γκιταράμα

Η Γκιταράμα (κινιαρουάντα: Gitarama) είναι μια πόλη της Ρουάντα. Ανήκει στη Νότια Ρουάντα και είναι η πρωτεύουσα του Δήμου Μουχάνγκα. Έχει πληθυσμό 88.031 κατοίκων.

Δείτε επίσης
 Κατάλογος πόλεων της Ρουάντα

Παραπομπές 

Νότια Ρουάντα
Πόλεις της Ρουάντα
Γκικονγκόρο

Το Γκικονγκόρο (κινιαρουάντα: Gikongoro) είναι μια πόλη της Ρουάντα. Ανήκει στη Νότια Ρουάντα και είναι η πρωτεύουσα του Δήμου Νυαμαγκάμπε.

Δείτε επίσης
 Κατάλογος πόλεων της Ρουάντα

Παραπομπές 

Νότια Ρουάντα
Πόλεις της Ρουάντα
Κιμπέχο

Το Κιμπέχο (κινιαρουάντα: Kibeho) είναι μια πόλη της Ρουάντα. Ανήκει στη Νότια Ρουάντα και είναι η πρωτεύουσα του Δήμου Νυαρουνγκουρού. Έχει πληθυσμό περίπου 20.000 κατοίκων.

Δείτε επίσης
 Κατάλογος πόλεων της Ρουάντα

Παραπομπές 

Νότια Ρουάντα
Πόλεις της Ρουάντα